pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงานสัมมนา “ร่างกฎหมายคุ้มครองข้อมูลส่วนบุคคลและผลกระทบจาก GDPR เราควรเตรียมพร้อมอย่างไร”
วันศุกร์ที่ 18 พฤษภาคม 2561
รมว.ดิจิทัลฯ ปาฐกถาพิเศษในงานสัมมนา “ร่างกฎหมายคุ้มครองข้อมูลส่วนบุคคลและผลกระทบจาก GDPR เราควรเตรียมพร้อมอย่างไร”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ หัวข้อ “Privacy สิทธิขั้นพื้นฐานสําคัญที่รัฐต้องออกกฎหมายคุ้มครอง กับ GDPR ผลกระทบที่อาจได้รับ” ในงานสัมมนา “ร่างกฎหมายคุ้มครองข้อมูลส่วนบุคคลและผลกระทบจาก GDPR เราควรเตรียมพร้อมอย่างไร” โดยสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ. หน่วยงานในสังกัดกระทรวงฯ จัดขึ้น เพื่อสร้างความเข้าใจและความตระหนักรู้เกี่ยวกับหลักกฎหมายคุ้มครองข้อมูลส่วนบุคคล และเป็นการเตรียมความพร้อมสําหรับภาคส่วนต่างๆ ให้สามารถปรับใช้กับการดําเนินงานและการให้บริการในทางปฏิบัติได้อย่างถูกต้อง ซึ่ง ดร.พิเชฐฯ กล่าวว่า ข้อมูลออนไลน์ของบุคคลควรได้รับการคุ้มครองอย่างเหมาะสมไม่ถูกละเมิดสิทธิ์ โดยปัญหาการเก็บรวบรวม การใช้ และการเปิดเผยข้อมูลส่วนบุคคลอย่างไม่เหมาะสม เป็นผลกระทบจากยุคข้อมูลข่าวสารดิจิทัลที่เกิดขึ้นทั่วโลก ซึ่งสหภาพยุโรปได้ให้ความสําคัญกับเรื่อง Privacy by Design หรือ ความปลอดภัยด้านข้อมูลของพลเมือง ในกฎหมายคุ้มครองข้อมูลส่วนบุคคลของสหภาพยุโรป (General Data Protection Regulation : GDPR) เพื่อเป็นแนวทางและหลักคิดในการสร้างสมดุลระหว่างการสร้างนวัตกรรมและการกํากับดูแลสิทธิเพื่อประโยชน์ของเจ้าของข้อมูล โดยสังคมไทยจําเป็นต้องร่วมกันหารือในประเด็นดังกล่าว เพื่อหาจุดร่วมในการรักษาสิทธิของประชาชนคนไทย ซึ่งรัฐบาลอยู่ระหว่างผลักดันร่างกฎหมายคุ้มครองข้อมูลส่วนบุคคลของไทย เพื่อดูแลสังคมโดยการป้องปรามและกําหนดแนวทางการดูแลจัดการความเสียหายที่อาจจะเกิดขึ้นได้อย่างเหมาะสมและทันเวลา ทั้งนี้ ในระหว่างรอกระบวนการบังคับใช้กฎหมาย กระทรวงดิจิทัลฯ ได้เตรียมการจัดตั้งศูนย์การเรียนรู้ด้านการคุ้มครองข้อมูลส่วนบุคคล (Data Protection Knowledge Center : DPKC) ขึ้นที่ สพธอ. และตั้งคณะกรรมการเตรียมความพร้อมเรื่องการคุ้มครองข้อมูลส่วนบุคคลในกระทรวงดิจิทัลฯ เมื่อวันที่ 18 พฤษภาคม 2561 ณ โรงแรมสวิสโซเทล เลอ คองคอร์ด ถนนรัชดาภิเษก เขตห้วยขวาง กรุงเทพฯ
**********************
รัฐบาลไทย-ข่าวทำเนียบรัฐบาล-พม. จัดประชุมเชิงปฏิบัติการเยาวชนอาเซียนกับการรู้เท่าทันสื่อ ครั้งที่ 2 (the 2nd ASEAN Youth Workshop on Media Literacy)
วันอังคารที่ 25 เมษายน 2560
พม. จัดประชุมเชิงปฏิบัติการเยาวชนอาเซียนกับการรู้เท่าทันสื่อ ครั้งที่ 2 (the 2nd ASEAN Youth Workshop on Media Literacy)
พม. จัดประชุมเชิงปฏิบัติการเยาวชนอาเซียนกับการรู้เท่าทันสื่อ ครั้งที่ 2 (the 2nd ASEAN Youth Workshop on Media Literacy)
วันนี้ (25 เม.ย. 60) เวลา 11.30 น. ที่โรงแรมตวันนา ถนนสุรวงศ์ กรุงเทพฯ นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานการประชุมเชิงปฏิบัติการเยาวชนอาเซียนกับการรู้เท่าทันสื่อ ครั้งที่ 2 (the 2nd ASEAN Youth Workshop on Media Literacy) โดยมีผู้เข้าร่วมการประชุม จํานวนทั้งสิ้น 70 คน ประกอบด้วย เยาวชนอายุระหว่าง 18 – 25 ปี จากประเทศสมาชิกอาเซียน ได้แก่ ประเทศกัมพูชา ลาว เวียดนาม มาเลเซีย เมียนมาร์ ฟิลิปปินส์ ประเทศละ 4 คน และจากไทยจํานวน 19 คน เจ้าหน้าที่อาวุโสที่เป็นผู้ประสานงานหลักที่รับผิดชอบงานด้านเยาวชน (SOMY Focal Point) จากประเทศสมาชิกอาเซียนดังกล่าว ประเทศ ๆ ละ 1 คน (เป็นหัวหน้าคณะ) และเจ้าหน้าที่จากสํานักงานเลขาธิการอาเซียน
นางนภา กล่าวว่า ปัจจุบันสื่อออนไลน์เข้ามามีบทบาทและอิทธิพลในการดําเนินชีวิตของมนุษย์เป็นอย่างมากโดยเฉพาะ อย่างยิ่งสื่อโซเชียลมีเดียที่เข้ามามีบทบาทและครอบงําเวลาส่วนใหญ่ของเด็กและเยาวชนไปโดยไม่รู้ตัว เด็กและเยาวชนจึงจําเป็น ต้องมีทักษะชีวิตหลายด้านเพื่อดําเนินชีวิตให้เหมาะสมและมีสุขภาวะที่ดี ทักษะที่สําคัญทักษะหนึ่งก็คือความเข้าใจและความรู้เกี่ยวกับสื่อและอิทธิพลของสื่อจะช่วยให้เด็กและเยาวชนมีภูมิคุ้มกันที่ดีต่อสังคม สามารถป้องกันตัวเองและสามารถที่จะเลือกบริโภคสื่อที่มีประโยชน์และหลีกเลี่ยงการบริโภคสื่อที่มีโทษ ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ได้ตระหนักถึงความสําคัญของประเด็นที่เกี่ยวข้องการใช้สื่อที่ปลอดภัยสําหรับเด็กและเยาวชน จึงได้เสนอบรรจุกิจกรรมการประชุมเชิงปฏิบัติการเยาวชนอาเซียนกับการรู้เท่าทันสื่อ ไว้ในแผนงานด้านเยาวชนอาเซียนในระยะ 5 ปี (ASEAN 5 Year Work Plan)
นางนภา กล่าวต่อไปว่า โดยได้จัดการประชุมเชิงปฏิบัติการเยาวชนอาเซียนกับการรู้เท่าทันสื่อ (ASEAN Youth Workshop on Media Literacy) ครั้งที่ 2 ระหว่างวันที่ 25 – 27 เมษายน 2560 ซึ่งมีวัตถุประสงค์ เพื่อเป็นการกระตุ้นและสร้างความตระหนักรู้ให้เท่าทันสื่อในกลุ่มเยาวชน และเพื่อส่งเสริมการมีส่วนร่วมของเยาวชนในการเผยแพร่ความรู้เกี่ยวกับการรู้เท่าทันสื่อในกลุ่มเยาวชนและประชาชนทั่วไป รวมทั้ง ส่งเสริมให้ผู้มีส่วนได้ส่วนเสียที่ทํางานด้านสื่อในประชาคมอาเซียน เกิดการแลกเปลี่ยนเรียนรู้ทางด้านความคิด ประเพณี สังคม วัฒนธรรม และความร่วมมือด้านต่าง ๆ ของพลเมืองอาเซียน เพื่อส่งเสริมให้มีเครือข่ายเฝ้าระวังทางออนไลน์สําหรับเด็กและเยาวชนอาเซียน
"สําหรับการประชุมดังกล่าว ประกอบด้วย กิจกรรมที่น่าสนใจ อาทิ การเสวนาหัวข้อ "มุมมองของภาคส่วนที่เกี่ยวข้อง กับการใช้สื่อที่ปลอดภัยสําหรับเด็กและเยาวชน” และหัวข้อ "ความรู้ ทักษะและแนวทางการผลิตสื่อในรูปแบบต่าง ๆ” รวมทั้ง มีการแบ่งกลุ่มย่อยเพื่อฝึกปฏิบัติผลิตสื่อเพื่อรณรงค์การใช้สื่อออนไลน์ที่ปลอดภัยสําหรับเด็กและเยาวชน” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-นรม. มอบโล่ประกาศเกียรติคุณแก่นางสาวปณิดา ยศปัญญา และนางสาวณัฏกานต์ หมื่นพล พร้อมกล่าวให้กำลังใจในฐานะผู้สนับสนุนงานด้านการจัดการสวัสดิการสังคมของรัฐ
วันอังคารที่ 17 เมษายน 2561
นรม. มอบโล่ประกาศเกียรติคุณแก่นางสาวปณิดา ยศปัญญา และนางสาวณัฏกานต์ หมื่นพล พร้อมกล่าวให้กําลังใจในฐานะผู้สนับสนุนงานด้านการจัดการสวัสดิการสังคมของรัฐ
นรม. ชมเชยการยึดมั่นในความถูกต้องและความกล้าหาญของนางสาวปณิดา ยศปัญญาและนางสาวณัฏกานต์ หมื่นพล
ซึ่งถือเป็นแบบอย่างให้คนรุ่นใหม่ในการช่วยกันพร้อมเอาใจใส่ต่อต้านการทุจริตในสังคม
วันนี้ (17 เมษายน 2561) เวลา 08.45 น. ณ ห้องรับรอง 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ฉัตรชัย สาริกัลยะ รองนายกรัฐมนตรี และพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ พร้อมนางนภา เศรษฐกร อธิบดีกรมพัฒนาสังคมและสวัสดิการ ได้นํานางสาวปณิดา ยศปัญญา และนางสาวณัฏกานต์ หมื่นพล เข้าพบ พลเอก ประยุทธ์ จันทร์โอชา นายกรัฐมนตรี ในโอกาสรับมอบโล่เกียรติคุณฯ ในฐานะผู้มีความซื่อสัตย์สุจริตและยึดมั่นในความถูกต้องด้านสวัสดิการสังคมของรัฐ
โอกาสนี้ อธิบดีกรมพัฒนาสังคมและสวัสดิการ ได้กล่าวรายงานว่า ตามที่รัฐบาลได้ให้ความสําคัญกับการบริหารราชการแผ่นดินที่มีหลักธรรมาธิบาล การป้องกันและปราบปรามการทุจริต โดยเน้นการส่งเสริมและสนับสนุนให้ประชาชนมีส่วนร่วมในการสอดส่อง เฝ้าระวัง และตรวจสอบการดําเนินงานของเจ้าหน้าที่รัฐรวมถึงต่อต้านการทุจริตนั้น กรมพัฒนาสังคมและสวัสดิการ มีภารกิจในการส่งเสริมและสนับสนุนการพัฒนาและการจัดสวัสดิการสังคม โดยการมีส่วนร่วมของทุกภาคส่วน รู้สึกชื่นชมนางสาวปณิดา ยศปัญญา นิสิตมหาวิทยาลัยมหาสารคาม และนางสาวณัฏกานต์ หมื่นพล ผู้ที่สนับสนุนงานด้านจัดสวัสดิการสังคมของรัฐ ซึ่งเป็นผู้มีจิตสํานึกที่ดี ยึดมั่นในความถูกต้อง และไม่เพิกเฉยต่อการกระทําผิด จนนําไปสู่การกําหนดแนวทางและมาตรการในการจ่ายเงินสงเคราะห์ให้แก่ประชาชนที่ประสบความเดือดร้อนอย่างรัดกุม โปร่งใส และเกิดประโยชน์สูงสุดต่อประชาชน คุณงามความดีของนางสาวปณิดา ยศปัญญา และนางสาวณัฏกานต์ หมื่นพล ครั้งนี้ถือเป็นแบบอย่างที่ดีให้แก่ประชาชน ให้เข้ามามีส่วนร่วมในการดูแลตรวจสอบการดําเนินงานของภาครัฐต่อไป
หลังจากที่นายกรัฐมนตรีมอบโล่แก่นางสาวปณิดา ยศปัญญา และนางสาวณัฏกานต์ หมื่นพล ตามลําดับ พร้อมได้กล่าวชมเชยในความกล้าหาญที่ยึดมั่นในความถูกต้องชอบธรรม เมื่อพบสถานการณ์ที่มีการทุจริตในศูนย์คุ้มครองคนไร้ที่พึ่ง จังหวัดขอนแก่น ซึ่งมีการทุจริตเงินสงเคราะห์คนจนและติดเชื้อเอดส์ และไม่เพิกเฉยต่อความไม่ถูกต้องมีความกล้าเปิดโปงขบวนการโกง ถือเป็นแบบอย่างที่ดีให้กับสังคมและนับได้ว่าเป็นการช่วยเหลือคนไร้ที่พึ่งอย่างแท้จริง อีกทั้ง เป็นการช่วยภาครัฐในการตรวจสอบการกระทําทุจริตของหน่วยงานรัฐอย่างเป็นรูปธรรมอย่างจริงจังต่อไป ตลอดจนเป็นแบบอย่างให้คนรุ่นใหม่ในการช่วยกันพร้อมเอาใจใส่ต่อต้านการทุจริตในสังคม
พร้อมกันนี้ นายกรัฐมนตรีได้ถ่ายภาพเป็นที่ระลึกร่วมกับนางสาวปณิดา ยศปัญญา และนางสาวณัฏกานต์ หมื่นพล พร้อมด้วยรองนายกรัฐมนตรี รวมทั้งรัฐมนตรีว่าการกระทรวงการพัฒนาสังคมและความมั่นคงของมนุษย์ และอธิบดีกรมพัฒนาสังคมและสวัสดิการด้วยอัธยาศัยอันดี
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต. นร. มล. ปนัดดา ดิสกุล เปิดนิทรรศการสัญจรเฉลิมพระเกียรติ “บัวบาทยาตรา”
วันพุธที่ 2 พฤศจิกายน 2559
รมต. นร. มล. ปนัดดา ดิสกุล เปิดนิทรรศการสัญจรเฉลิมพระเกียรติ “บัวบาทยาตรา”
รัฐมนตรีประจําสํานักนายกรัฐมนตรี (หม่อมหลวง ปนัดดา ดิศกุล) เป็นประธานในพิธีเปิดนิทรรศการสัญจรเฉลิมพระเกียรติ “บัวบาทยาตรา” ในเขตพื้นที่ภาคเหนือ ณ อุทยานหลวงราชพฤกษ์ อําเภอเมือง จังหวัดเชียงใหม่
วันนี้ (2 พ.ย. 59) เวลา 09.00 น. หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี เป็นประธานในพิธีเปิดนิทรรศการสัญจรเฉลิมพระเกียรติ “บัวบาทยาตรา” ในเขตพื้นที่ภาคเหนือ ณ บริเวณลานหน้าอาคารนิทรรศการ อุทยานหลวงราชพฤกษ์ อําเภอเมืองเชียงใหม่ จังหวัดเชียงใหม่ โดยมีเจ้านายฝ่ายเหนือ กงสุลต่างประเทศ หัวหน้าส่วนราชการและรัฐวิสาหกิจ คณาจารย์ นักเรียน นักศึกษา ประชาชนและนักท่องเที่ยวที่แต่งกายชุดสุภาพไว้ทุกข์มาร่วมงานเป็นจํานวนมาก รัฐมนตรีประจําสํานักนายกรัฐมนตรี ได้กล่าวถวายความอาลัยพระบาทสมเด็จพระปรมินทรมหาภูมิพลอดุลยเดช เพื่อน้อมรําลึกในพระมหากรุณาธิคุณ และสืบสาน
พระราชปณิธาน โดยนําหลักการทรงงานมาเป็นแบบอย่างในการดํารงตนและการปฏิบัติหน้าที่ของตน ในการสร้างความรู้รักสามัคคีและประพฤติตนให้เป็นประโยชน์แก่ประเทศชาติและบ้านเมืองสืบไป
รัฐบาลไทย-ข่าวทำเนียบรัฐบาล-รปอ.วรวรรณ ประชุมความคืบหน้าโครงการผลิตหน้ากากผ้าเพื่อลดปัญหาการขาดแคลนหน้ากากอนามัย [กระทรวงอุตสาหกรรม]
วันพฤหัสบดีที่ 9 เมษายน 2563
รปอ.วรวรรณ ประชุมความคืบหน้าโครงการผลิตหน้ากากผ้าเพื่อลดปัญหาการขาดแคลนหน้ากากอนามัย [กระทรวงอุตสาหกรรม]
นางวรวรรณ ชิตอรุณ รองปลัดกระทรวงอุตสาหกรรม ประชุมความคืบหน้าโครงการผลิตหน้ากากผ้าเพื่อลดปัญหาการขาดแคลนหน้ากากอนามัย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
วันนี้ (9 เม.ย. 63) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติเชื้อไวรัสโคดรนา 2019 (COVID-19) แก่ประชาชน เพื่อรับฟังรายงานความคืบหน้าของโครงการฯ โดยมี นายเดชา จาตุธนานันท์ นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)ประจำวันที่ 27 มิถุนายน 2563
วันเสาร์ที่ 27 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)ประจําวันที่ 27 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)ประจําวันที่ 27 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)ประจําวันที่ 27 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 0 ราย ผู้ป่วยกลับบ้านได้ 13 ราย ยอดผู้ป่วยกลับบ้านสะสม 3,053 ราย หรือคิดเป็นร้อยละ 96.55 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 51 ราย หรือร้อยละ 1.61 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,162 ราย
จากข้อมูลคนผู้ที่เดินทางกลับจากต่างประเทศและเข้ากักตัวเพื่อเฝ้าระวังอาการในสถานที่รัฐจัดให้ ตั้งแต่เดือนกุมภาพันธ์ 2563 ถึง ปัจจุบัน มีจํานวน 47,289 ราย ในจํานวนนี้พบผู้ติดเชื้อจํานวน 225 ราย คิดเป็น
ร้อยละ 0.48
ในวันที่ 1 กรกฎาคม 2563 โรงเรียนจะเปิดเรียนแบบวิถีชีวิตใหม่ (New Normal) ทุกโรงเรียนต้องดําเนินการป้องกันการแพร่เชื้อในสถานศึกษาตามแนวทางที่กระทรวงสาธารณสุขและกระทรวงศึกษาธิการกําหนด โดย การคัดกรองวัดไข้ก่อนเข้าโรงเรียน ให้สวมหน้ากากอนามัยตลอดเวลาเมื่ออยู่ในโรงเรียน จัดจุดล้างมือด้วยสบู่หรือแอลกอฮอล์เจลอย่างเพียงพอ เว้นระยะห่างในห้องเรียน เน้นจัดการเรียนการสอนเพื่อลดความแออัด มีการสลับกลุ่มแบ่งนักเรียน ลดการทํากิจกรรมกลุ่ม หากจําเป็นต้องทํากิจกรรมกลุ่มควรเป็นกลุ่มเล็ก เน้นการทําความสะอาดพื้นผิวสัมผัสต่างๆ ที่ใช้ร่วมกัน อาทิ สนามเด็กเล่น ลูกบิดประตู ห้องน้ํา
ทั้งนี้สิ่งสําคัญคือผู้ปกครองต้องให้ความร่วมมือในการเตรียมอุปกรณ์ป้องกันตัวเองให้บุตรหลาน เช่น หน้ากากอนามัย/หน้ากากผ้า แอลกอฮอล์เจลล้างมือ หลังเลิกเรียนควรรีบกลับบ้านอาบน้ําทําความสะอาดร่างกายทันที หากเด็กป่วย มีไข้ ไอ จาม ต้องให้เด็กหยุดเรียนรักษาตัวอยู่ที่บ้าน เพื่อลดความเสี่ยงในการแพร่เชื้อให้ผู้อื่น
สําหรับประชาชนขอให้ดูแลสุขภาพตนเองให้แข็งแรงช่วงอากาศเปลี่ยนแปลง รับประทานอาหารครบ 5หมู่ กินร้อน ใช้ช้อนกลางส่วนตัว หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือ ไม่นํามือมาสัมผัสตา จมูก ปาก โดยไม่จําเป็น พักผ่อนให้เพียงพอ รักษาความอบอุ่นของร่างกาย และสวมหน้ากากอนามัยก่อนออกจากบ้านทุกครั้ง
****************************** 27 มิถุนายน 2563
รัฐบาลไทย-ข่าวทำเนียบรัฐบาล-สำนักโฆษก นำสื่อมวลชนลงพื้นที่อำเภอสุไหงโก-ลก  เยี่ยมชมด่านศุลกากรสุไหงโก-ลก ติดตามเมืองต้นแบบด่านการค้าชายแดน “มั่นคง มั่งคั่ง ยั่งยืน”
วันอาทิตย์ที่ 19 มกราคม 2563
สํานักโฆษก นําสื่อมวลชนลงพื้นที่อําเภอสุไหงโก-ลก  เยี่ยมชมด่านศุลกากรสุไหงโก-ลก ติดตามเมืองต้นแบบด่านการค้าชายแดน “มั่นคง มั่งคั่ง ยั่งยืน”
สํานักโฆษก นําสื่อมวลชนลงพื้นที่อําเภอสุไหงโก-ลก  เยี่ยมชมด่านศุลกากรสุไหงโก-ลก ติดตามเมืองต้นแบบด่านการค้าชายแดน “มั่นคง มั่งคั่ง ยั่งยืน”
วันนี้ 19 มกราคม 2563   เวลา 10.30 น. ณ ด่านศุลกากรสุไหงโก-ลก จังหวัดนราธิวาส  นายจักกฤช อุเทนสุต นายด่านสุไหงโก-ลก  รอให้การต้อนรับคณะสื่อมวลชนจากกรุงเทพมหานคร ที่เดินทางมาเยี่ยมชมปฏิบัติงานของด่านศุลกากรสุไหงโก-ลก  ซึ่งภารกิจของด่านศุลกากรสุไหงโก-ลก นั้นมีหน้าที่ 1) อํานวยความสะดวกทางการค้าในการปฏิบัติพิธีการศุลกากรสําหรับสินค้าที่นําเข้าและส่งออก  2) จัดเก็บภาษีอากรอย่างเป็นธรรม 3) ตรวจยานพาหนะที่เข้าและออกระหว่างประเทศไทยกับประเทศมาเลเซีย และ 4) ป้องกันและปราบปรามการลักลอบหนีศุลกากรในเขตพื้นที่รับผิดชอบ
นายด่านศุลากรสุไหงโก-ลกกล่าวถึงปริมาณและมูลค่าสินค้านําเข้า ส่งออกวา มีมูลค่ากว่า 3,200 กว่าล้านบาท โดยเน้นการค้าควบคู่กับความมั่นคง ด้วยการตรวจสอบ x-ray ครบร้อยละ  100  ซึ่งช่วยสร้างความมั่นใจแก่ประชาชน อย่างไรก็ตามในปีที่ผ่านมา ปริมาณและมูลค่าการค้าลดลงเล็กน้อย จากความต้องการที่ลดลง และภาวะเศรษฐกิจโลก อาทิ การนําเข้าไม้แปรรูปที่ความต้องการลดลง  สําหรับปัญหาความไม่สงบในพื้นที่นั้น ไม่ส่งผลต่อปริมาณและมูลค่าการค้ามากหนัก  ซึ่งเป็นที่น่าดีใจว่า การประชุมครม สัญจร ครั้งนี้ (21 มค 63) กระทรวงการคลังจะเสนอมาตรการปลอดภาษี เพื่อกระตุ้นการใช้จ่ายให้กับนักท่องเที่ยว และจะเป็นต้นแบบของด่านศุลการกร สามเหลี่ยมแห่งความมั่นคง มั่นคั่ง ยั่งยืน
นายด่าน ฯ ยังกล่าวถึงการลงพื้นที่และการประชุม ครม สัญจร ครั้งนี้ ว่า ช่วยสร้างความเชื่อมั่นให้นักท่องเที่ยวไทย -ต่างประเทศ และกระตุ้นเศรษฐกิจของจังหวัดนราธิวาส อีกด้วย
ขณะที่ พันตํารวจโท ธนากร สับประสาน สารวัตรตรวจคนเข้าเมือง กล่าวถึงปริมาคนและพาหนะ เฉลี่ยเข้า -ออก ต่อวัน โดยปริมาณคนเฉลี่ย  6,000- 7,000  คน  ขณะที่จํานวนรถยนต์ 200 คัน โดยตรวจสอบทั้งทะเบียนรถและบุคคล ด้วยระบบ bio metic โดยมีการทํางานควบคู่กับกองทัพภาค 4 ในการแบ่งปันข้อมูล เพื่อยีนยันการรักษาความมั่นคง และความปลอดภัยให้กับประชาชน
อนึ่ง ด่านศุลกากรสุไหงโก-ลก เป็นด่านศุลกากรที่ตั้งอยู่ตอนใต้สุดของประเทศไทยรับผิดชอบในเขตพื้นที่อําเภอสุไหงโก-ลก ถือว่าเป็นด่านการค้าชายแดนที่ใหญ่ที่สุดในจังหวัด เนื่องจากมีการสร้างสะพานเชื่อมไปยังประเทศมาเลเซีย ทั้งคนไทยและคนมาเลเซีย สามารถเดินทางข้ามไปมาได้อย่างสะดวก จึงถือว่าเป็นพื้นที่ที่มีความคึกคัก ประชาชนสัญจรไปมา รวมถึงนักท่องเที่ยวที่ให้ความสนใจ ด่านสุไหงโก-ลกนั้นยังถูกจัดให้เป็นด่านที่มีมูลค่าการค้าสูงสุด 5 อันดับแรกในการค้าชายแดนด้านมาเลเซีย โดยสินค้าส่งออกสําคัญ 5 อันดับแรก ได้แก่ ยางพารา เครื่องคอมพิวเตอร์ อุปกรณ์ฯ ผลิตภัณฑ์ยาง ไม้แปรรูป อาหารทะเลและ  เครื่องยนต์สันดาปภายในแบบลูกสูบฯ
.......
กลุ่มประชาสัมพันธ์และเผยแพร่ สํานักโฆษก
รัฐบาลไทย-กรมบัญชีกลางปรับปรุงหลักเกณฑ์การเบิกค่ายารักษาโรคไต เพิ่มสิทธิการเบิกจ่ายที่สถานพยาบาลเอกชน เริ่ม 15 เม.ย. 63
วันพุธที่ 15 เมษายน 2563
กรมบัญชีกลางปรับปรุงหลักเกณฑ์การเบิกค่ายารักษาโรคไต เพิ่มสิทธิการเบิกจ่ายที่สถานพยาบาลเอกชน เริ่ม 15 เม.ย. 63
กรมบัญชีกลางปรับปรุงหลักเกณฑ์และอัตราค่ารักษาพยาบาลสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม เพื่ออํานวยความสะดวกให้กับผู้มีสิทธิและบุคคลในครอบครัวที่ป่วยด้วยโรคไตวายเรื้อรัง
กรมบัญชีกลางปรับปรุงหลักเกณฑ์และอัตราค่ารักษาพยาบาลสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม เพื่ออํานวยความสะดวกให้กับผู้มีสิทธิและบุคคลในครอบครัวที่ป่วยด้วยโรคไตวายเรื้อรัง ให้สามารถเบิกค่ายากระตุ้นการสร้างเม็ดเลือดแดงและค่าตรวจที่สถานพยาบาลเอกชนได้
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า กรมบัญชีกลางได้ดําเนินโครงการเบิกจ่ายตรงค่ารักษาพยาบาลทดแทนไตในผู้ป่วยไตเรื้อรังด้วยวิธีไตเทียม โดยให้ผู้มีสิทธิและบุคคลในครอบครัวสามารถเบิกค่าฟอกเลือดด้วยเครื่องไตเทียมในสถานพยาบาลเอกชนได้ และเพื่อให้การเบิกจ่ายค่ารักษาโรคไตวายเรื้อรังเป็นไปอย่างมีประสิทธิภาพมากขึ้น กรมบัญชีกลางได้ปรับปรุงหลักเกณฑ์และอัตราค่ารักษาพยาบาลสําหรับผู้ป่วยโรคไตวายเรื้อรังด้วยวิธีการฟอกเลือดด้วยเครื่องไตเทียม เพื่อให้ผู้มีสิทธิและบุคคลในครอบครัวที่ป่วยเป็นโรคไตวายเรื้อรังสามารถเข้ารับการรักษาที่สถานพยาบาลเอกชนได้สะดวกมากขึ้น กรณีสถานพยาบาลของทางราชการไม่มีเครื่องไตเทียมหรือมีแต่ไม่เพียงพอในการให้บริการ โดยได้ปรับปรุงหลักเกณฑ์ ดังนี้
1. ค่าฟอกเลือดด้วยเครื่องไตเทียม ให้เบิกได้ตามอัตราของสถานพยาบาลของทางราชการ
2. สามารถเบิกค่ายากระตุ้นการสร้างเม็ดเลือดแดง (Erythropoiesis-Stimulating Agents) ที่สถานพยาบาลของเอกชนได้ จากเดิมผู้ป่วยต้องนํายาจากสถานพยาบาลของทางราชการไปใช้ในการรักษาที่สถานพยาบาลเอกชน
3. สามารถเบิกค่าตรวจทางห้องปฏิบัติการที่สถานพยาบาลเอกชนได้ จากเดิมที่ไม่สามารถเบิกได้ เพื่อให้คุณภาพในการรักษาเป็นไปอย่างมีประสิทธิภาพ
“หลักเกณฑ์ฉบับดังกล่าว จะเริ่มใช้ตั้งแต่วันที่ 15 เมษายน 2563 เป็นต้นไป เพื่ออํานวยความสะดวกให้แก่ ผู้มีสิทธิและบุคคลในครอบครัวที่ป่วยด้วยโรคไตวายเรื้อรัง ให้สามารถเข้าถึงการรักษาในสถานพยาบาลเอกชนได้อย่างสะดวกยิ่งขึ้น ซึ่งขณะนี้มีสถานพยาบาลเอกชนที่เข้าร่วมโครงการฯ จํานวน 223 แห่งทั่วประเทศ โดยผู้มีสิทธิและบุคคลในครอบครัวที่ต้องการเข้ารับการรักษา สามารถตรวจสอบการให้บริการกับสถานพยาบาลเอกชนได้จากแอพพลิเคชั่น “CGD.iHealthCare” เลือกเมนูสถานพยาบาลที่เข้าร่วม เลือกกลุ่มเฉพาะโรค (ฟอกไต) จากนั้นใส่จังหวัดที่ต้องการค้นหาหรือชื่อสถานพยาบาลที่ต้องการค้นหา หรือติดต่อสอบถามที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-ทส.พร้อมภาคีภาคส่วน 20 องค์กร ผนึกพลังร่วมจัดงานวันคุ้มครองโลก 2561
วันอังคารที่ 24 เมษายน 2561
ทส.พร้อมภาคีภาคส่วน 20 องค์กร ผนึกพลังร่วมจัดงานวันคุ้มครองโลก 2561
ทส.พร้อมภาคีภาคส่วน 20 องค์กร ผนึกพลังร่วมจัดงานวันคุ้มครองโลก 2561
22 เมษายน 2561 กระทรวงทรัพยากรธรรมชาติและสิ่งแวดล้อม โดย องค์การบริหารจัดการก๊าซเรือนกระจก (องค์การมหาชน) ร่วมกับหน่วยงานที่เกี่ยวข้อง จัดงานวันคุ้มครองโลก 2561 (Earth day 2018 Thailand) ภายใต้แนวคิด “คนรุ่นใหม่ ลดขยะพลาสติก กู้วิกฤติโลกร้อน”เพื่อร่วมกันแสดงบทบาทในการดําเนินงาน และส่งสารเพื่อขอความร่วมมือจากพลังคนรุ่นใหม่ ในการช่วยกันเปลี่ยนแปลงพฤติกรรม เพื่อช่วยกันปกป้องคุ้มครองโลกจากวิกฤติภัยที่ส่งผลกระทบต่อระบบนิเวศ สิ่งแวดล้อม การดํารงชีวิตของมนุษยชาติ และสิ่งมีชีวิตบนโลก ณ หอศิลปวัฒนธรรมแห่งกรุงเทพมหานคร
ภายในงานมีกิจกรรมต่างๆ อาทิ ชมนิทรรศการกลางแจ้ง “วิกฤติขยะพลาสติก วิกฤติโลกร้อน” พร้อมด้วยลูกบอลยักษ์ One Tonne of CO2 ขนาด 10.07 เมตร และ 3D Street Painting สะท้อนวิกฤติโลกร้อน ละครเวที “คุณพี่น้ําดื่ม แม่ Cap Seal... รักนี้เพื่อโลก” โดยกรมควบคุมมลพิษ การแสดงมุมมองของเยาวชนต่อการคุ้มครองโลก โดยน้องณัชชา เจ้าของวลีฮิต “ดูปากณัชชานะคะ” การมอบรางวัลแก่ผู้ชนะเลิศการประกวด “แผนรณรงค์ลดก๊าซเรือนกระจก ลดโลกร้อน” ประเภทนิสิตนักศึกษา อีกทั้งมีการรณรงค์ลดขยะพลาสติก กู้วิกฤติโลกร้อน โดยผู้บริหาร ทส. ผู้แทนหน่วยงานและจิตอาสารวมทั้งกิจกรรมอื่น ๆ อีกมากมาย
รัฐบาลไทย-ข่าวทำเนียบรัฐบาล-SME D Bank อัดโปรแรงรับลมร้อน เสิร์ฟสินเชื่อดอกเบี้ยถูก 0.08%ต่อเดือน ในมหกรรมการเงินหาดใหญ่ ระหว่าง 8-10 มี.ค.62
วันจันทร์ที่ 4 มีนาคม 2562
SME D Bank อัดโปรแรงรับลมร้อน เสิร์ฟสินเชื่อดอกเบี้ยถูก 0.08%ต่อเดือน ในมหกรรมการเงินหาดใหญ่ ระหว่าง 8-10 มี.ค.62
SME D Bank อัดโปรโมชั่นแรงๆ รับลมร้อน ตอบโจทย์ครบทุกความต้องการ SMEsไทย  ในงาน “Money Expo HATYAI 2019” หรือมหกรรมการเงินหาดใหญ่ 2019 ระหว่างวันที่ 8-10 มีนาคม ณ ศูนย์การค้าเซ็นทรัลเฟสติวัล หาดใหญ่ จ.สงขลา
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank อัดโปรโมชั่นแรงๆ รับลมร้อน ตอบโจทย์ครบทุกความต้องการSMEsไทย ในงาน “Money Expo HATYAI 2019” หรือ มหกรรมการเงินหาดใหญ่ 2019 พบได้ที่ บูธของ SME D Bank เลขที่ E1 ระหว่างวันที่ 8-10 มีนาคม ณ ศูนย์การค้าเซ็นทรัลเฟสติวัล หาดใหญ่ จ.สงขลา อาทิ 1.สินเชื่อเถ้าแก่ 4.0 สําหรับนิติบุคคล ดอกเบี้ยถูกสุดในระบบ เพียง 0.08%ต่อเดือน หรือ 1% ต่อปี คงที่นาน 7 ปี (ตลอดอายุสัญญา) กู้ 1 ล้านบาทผ่อนเพียง 410 บาทต่อวัน 2.สินเชื่อเพื่อยกระดับเศรษฐกิจชุมชน เพื่อธุรกิจเกษตร แปรรูปอาหาร ท่องเที่ยวชุมชน ค้าปลีก-ค้าส่ง และอาชีพอิสระ บุคคลธรรมดา ดอกเบี้ยปีที่ 1-3 เพียง 0.42% ต่อเดือน ถ้าเป็นนิติบุคคล เหลือเพียง 0.25% ต่อเดือน 3.สินเชื่อ“Smart Factoring บัญชีเดียว” รับเงินง่ายภายในวันเดียว เหมาะสําหรับเอสเอ็มอีที่มีกิจการคู่ค้ากับภาครัฐ และ 4.สินเชื่อ “Transformation Loan เสริมแกร่ง”กู้สูงสุด 15 ล้านบาท อัตราดอกเบี้ย 0.65%ต่อเดือน ช่วยเสริมสภาพคล่อง เป็นต้น สามารถยื่นกู้ภายในงานได้ทันที รู้ผลพิจารณาอนุมัติใน 7 วัน แถมพิเศษ ดาวน์โหลดและสมัครทดลองใช้งานแอปพลิเคชัน “SME D Bank” รับฟรีของที่ระลึก พร้อมพบกับกิจกรรมแสนสนุกอีกมากมาย สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-นายกฯ ตรวจเยี่ยมการทำงาน พร้อมให้กำลังใจเจ้าหน้าที่ ที่ State Quarantine ณ โรงแรม Elegant Airport Hotel และด่านตรวจคัดกรอง สน.อุดมสุข
วันอาทิตย์ที่ 12 เมษายน 2563
นายกฯ ตรวจเยี่ยมการทํางาน พร้อมให้กําลังใจเจ้าหน้าที่ ที่ State Quarantine ณ โรงแรม Elegant Airport Hotel และด่านตรวจคัดกรอง สน.อุดมสุข
นายกฯ ตรวจเยี่ยมการทํางาน พร้อมให้กําลังใจเจ้าหน้าที่ ที่ State Quarantine ณ โรงแรม Elegant Airport Hotel และด่านตรวจคัดกรอง สน.อุดมสุข
วันนี้ (12 เมษายน 2563) ภายหลังเสร็จสิ้นการติดตามงานและภารกิจที่ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปตรวจเยี่ยมการทํางานของเจ้าหน้าที่ ที่ State Quarantine (โรงแรม Elegant Airport Hotel) ซึ่งเป็นไปด้วยความเรียบร้อย ได้รับทราบว่าไม่มีปัญหาอะไรติดขัด ทุกคนให้ความร่วมมืออย่างดี จากนั้นไปตรวจเยี่ยมด่านตรวจคัดกรอง ของสถานีตํารวจอุดมสุข เพื่อให้กําลังใจเจ้าหน้าที่ที่ปฏิบัติงานอย่างเข้มข้น และย้ําให้ยึดตามมาตรการต่าง ๆ อย่างเข้มงวด
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชน ณ วิทยาลัยเทคนิคสัตหีบ ชลบุรี
วันจันทร์ที่ 20 พฤศจิกายน 2560
นายกรัฐมนตรีพบปะประชาชน ณ วิทยาลัยเทคนิคสัตหีบ ชลบุรี
นายกรัฐมนตรีพบปะประชาชน ณ วิทยาลัยเทคนิคสัตหีบ ชลบุรี
วันนี้ (20 พ.ย.60) เวลา 14.45 น. พลเอก ประยุทธ์ จันทร์โอชา นายกรัฐมนตรี พบปะนักศึกษา ผู้ปกครอง และผู้ประกอบการที่เข้าร่วมโครงการอาชีวศึกษาทวิภาคีกว่า 5,000 คน ณ อาคารโดมเอนกประสงค์ วิทยาลัยเทคนิคสัตหีบ จังหวัดชลบุรี
นายกรัฐมนตรีกล่าวว่าประเทศต้องการการปฏิรูป จะทําได้หรือไม่ได้ขึ้นกับความไว้วางใจซึ่งกันและกันระหว่างประชาชนกับรัฐบาล ทั้งนี้นายกรัฐมนตรีอยากเห็นประเทศก้าวเดินไปข้างหน้าตามศักยภาพที่มีอยู่ ได้แก่ 1) เป็นศูนย์กลางในภูมิภาคอาเซียน 2) มีวัฒนธรรมประเพณีที่งดงาม 3) พร้อมเป็นกลไกเชื่อมโยงทุกกิจกรรมในอาเซียน
ประเทศไทยมีกลไกที่เข้มแข็ง เราจะต้องนํากลไกไปสู่การเปลี่ยนแปลงสู่ Thailand 4.0 มีการสร้างเศรษฐกิจใหม่ ทั้งนี้ประเทศไทยพร้อมเป็นแกนกลางส่งเสริมความร่วมมือทางเศรษฐกิจ Thailand+1 เชื่อมโยงไปยังภูมิภาค CLMV และ อาเซียน อาเซียนต้องเข้มแข็ง โดยไม่ทิ้งใครไว้ข้างหลัง สิ่งสําคัญคือต้องเติบโตจากภายใน ตามแนวทางปรัชญาของเศรษฐกิจพอเพียง อย่างไรก็ดี เราต้องรับฟังการประเมินจากภายนอกด้วย
ทั้งนี้รัฐบาลได้อํานวยความสะดวกในการดําเนินธุรกิจ เน้นปราบปรามคอรัปชั่น ให้การดูแล SMEs และ Startup โดยสร้างความเท่าเทียมทางโอกาส คนมีรายได้น้อยต้องได้รับการดูแล เด็กจบใหม่ต้องมีงานทํา โดยสาขาวิชาต้องสอดคล้องกับความต้องการของภาคเอกชน ซึ่งกระทรวงศึกษาต้องดูแลโดยเริ่มตั้งแต่ปฐมวัย ซึ่งรัฐบาลได้วางนโยบายในการขับเคลื่อน สิ่งสําคัญคือทุกคนในสังคมต้องช่วยกันเฝ้าระวัง ความมั่นคง ความบิดเบือนของข้อมูลข่าวสาร ทางโลกออนไลน์ โซเชี่ยลมีเดีย อย่างไรก็ตามรัฐบาลไม่ได้บังคับความคิดเห็นทางการเมือง และเคารพสิทธิมนุษยชน
นายกรัฐมนตรีเห็นว่า อาชีวศึกษา เป็นระบบการเรียนที่มีความสําคัญต่อการขับเคลื่อนเศรษฐกิจไทย ต้องผลิตคนให้ตรงกับความต้องการของประเทศ ต้องมุ่งเน้นการปฏิรูปการเรียนรู้เพื่อสร้างความพร้อมในการประกอบอาชีพให้แก่แรงงาน เพื่อให้เด็กมีงานทํา สร้างสังคมที่ดี Smart Thai ซึ่งเขตเศรษฐกิจพิเศษภาคตะวันออก (EEC) จะช่วยตอบโจทย์ในการสร้างงาน สร้างอาชีพได้เป็นอย่างดี
รัฐบาลเร่งปฏิรูปและเสริมสร้างพื้นฐานของสังคมให้เข้มแข็งในทุกด้าน เพื่อให้ประเทศไทยและประชาชนไทยมีความพร้อม ไม่ว่าจะเป็นการปฏิรูปด้านต่างๆ การพัฒนาโครงสร้างพื้นฐานของประเทศ ตลอดจนการพัฒนาอุตสาหกรรมไทยยุค 4.0 คือ การมุ่งเน้นการพัฒนาอุตสาหกรรมเป้าหมาย S Curve/New S Curve
ในด้านการท่องเที่ยว ประเทศไทยมีแหล่งท่องเที่ยวที่สวยงามและหลากหลาย ทั้งการท่องเที่ยววัฒนธรรม การท่องเที่ยวสาธารณสุข จะต้องสร้างแพคเกจการท่องเที่ยว เที่ยวไทยและเชื่อมโยงไปยังประเทศเพื่อนบ้าน คนไทยต้องช่วยกันรักษาความปลอดภัยแก่นักท่องเที่ยว
ในตอนท้าย นายกรัฐมนตรีย้ําว่ารัฐบาลมีนโยบายส่งเสริมอาชีวศึกษา เพื่อสร้างแรงงานที่มีทักษะให้ตรงตามความต้องการของตลาดแรงงาน และพัฒนาคุณภาพมาตรฐานการศึกษาให้เชื่อมโยงกับมาตรฐานวิชาชีพ เพื่อให้พร้อมรับการเปลี่ยนแปลงของสังคมในทุกด้าน รวมทั้งส่งเสริมการสร้างสรรค์นวัตกรรมและคิดค้นการพัฒนาเทคโนโลยีใหม่ๆ เพื่อสนับสนุนการทํางานในภาคอุตสาหกรรมขนาดเล็ก ขนาดกลาง และขนาดใหญ่ของไทยให้มีความเข้มแข็งและทัดเทียมกับนานาประเทศ ซึ่งจะเป็นการเสริมสร้างการยกระดับความสามารถทางการแข่งขันของประเทศในอนาคต
****************